# Metaadatok és adatvédelem

A metaadatok az adatokat jellemző információkból állnak. A metaadatokat az adattermékek dokumentálására használják. A metaadatok lényegében a dokumentált adatok minden aspektusával kapcsolatban választ adnak arra, hogy ki, mit, mikor, hol, miért és hogyan csinált.

Egy fájlon belüli metaadatok sokat elárulhatnak Önről. A fényképezőgépek adatokat rögzítenek arról, hogy mikor és hol készült a fénykép, illetve milyen fényképezőgépet használtak. Az irodai alkalmazások automatikusan hozzáadják a dokumentumokhoz és táblázatokhoz a szerző és a vállalat adatait. Ezek érzékeny információk és nem biztos, hogy szeretné nyilvánosságra hozni azokat.

## Példa a metaadatokra egy képfájlban

A fájl információkat közöl a hardverről, a beállításokról, a felvétel dátumáról és helyéről. Összesen 79 metaadatot tartalmaz.

# Tisztítási folyamat

Bár a Metaadattörlő mindent megtesz a metaadatok megjelenítéséért, az nem jelenti azt, hogy egy fájl metaadatoktól mentes, ha nem jelenik meg egy sem. Az összetett fájlformátumok esetében nincs megbízható módszer minden lehetséges metaadat felismerésére. Ezért nem szabad a metaadatok jelenlétére hagyatkozni annak eldöntésében, hogy a fájlt meg kell-e tisztítani vagy sem.

A Metaadattörlő átveszi a fájl tartalmát és egy új, metaadatok nélküli fájlba helyezi, biztosítva, hogy a fel nem fedezett metaadatok eltávolításra kerüljenek.

# Korlátozások

Ne feledje, hogy a metaadat nem az egyetlen módja a fájlok megjelölésének. Ha maga a tartalom személyes adatokat hoz nyilvánosságra, illetve hagyományos módon vagy szteganográfiával vízjelezett, akkor a Metaadattörlő nem fogja megvédeni Önt.